เตรียมเสนอ ครม.กำหนดกรอบมาตรการเล่นน้ำสงกรานต์ มีขบวนแห่ การละเล่นพื้นบ้าน การสาดน้ำ
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า การประชุมคณะรัฐมนตรีในวันนี้จะหารือถึงกรอบมาตรการการเล่นน้ำสงกรานต์ โดย ศบค.ชุดเล็กจะมีการประชุมในวันที่ 11 มีนาคมนี้ ก่อนจะกำหนดมาตรการเพื่อเสนอ ศบค. ชุดใหญ่ในวันที่ 15 มีนาคมนี้ต่อไปทั้งนี้มาตรการช่วงเทศกาลสงกรานต์ปีนี้ ไม่มีข้อห้าม แต่จะจัดอย่างไรให้เหมาะสมโดยสามารถมีขบวนแห่ การละเล่นพื้นบ้าน การสาดน้ำ แต่ต้องจำกัดจำนวนคน รวมถึงการแสดงคอนเสิร์ต หรือดนตรีสดต้องเว้นระยะห่าง